RÅDETS FORORDNING (EF) Nr. 344/96 af 26. februar 1996 om ændring af forordning (EØF) nr. 2658/87 om told- og statistiknomenklaturen og den fælles toldtarif

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 28 og 113,

under henvisning til forslag fra Kommissionen (1), og

ud fra følgende betragtninger:

Restprodukter fra stivelsesfremstilling henhører under pos. 2303 i den kombinerede nomenklatur, der er knyttet som bilag I til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (2); i visse tilfælde består de indførte varer af en blanding af restprodukter fra fremstilling af majsstivelse og visse andre restprodukter, navnlig restprodukter fra sigtning af majs og restprodukter af majsstøbevand hidrørende fra den våde metode, anvendt ved fremstilling af alkohol eller af andre produkter afledt af stivelse; disse blandinger skal tariferes under pos. 2309;

i overensstemmelse med resultaterne af forhandlingerne med De Forenede Stater kan visse af disse blandinger indføres i Fællesskabet toldfrit; de bør beskrives i en supplerende bestemmelse til kapitel 23, og der bør desuden oprettes en passende position; forordning (EØF) nr. 2658/87 bør ændres i overensstemmelse hermed -

UDSTEDT FØLGENDE FORORDNING:

Artikel 1

Forordning (EØF) nr. 2658/87 ændres således:

1) I kapitel 23 indsættes følgende supplerende bestemmelse:

»5. Pos. 2309 90 20 (*) omfatter kun restprodukter fra fremstilling af majsstivelse, og ikke blandinger af sådanne restprodukter med produkter fra andre planter eller med produkter hidrørende fra majs på anden måde end ved fremstilling af stivelse ved den våde metode, idet førstnævnte produkter indeholder:

- restprodukter fra sigtning af majs, der er anvendt ved den våde metode, på ikke over 15 vægtprocent, og/eller

- restprodukter af majsstøbevand, hidrørende fra den våde metode, anvendt ved fremstilling af alkohol eller af andre produkter afledt af stivelse.

Disse produkter kan desuden indeholde restprodukter fremkommet ved ekstrahering af majskimolie ved den våde metode.

Varerne må have et stivelsesindhold på ikke over 28 vægtprocent, beregnet på grundlag af tørstofindholdet ved anvendelse af den metode, der er indeholdt i bilag I, punkt 1, til Kommissionens direktiv 72/199/EØF, et fedtindhold på ikke over 4,5 vægtprocent beregnet på grundlag af tørstofindholdet ved anvendelse af metode A, der er indeholdt i bilag I til Kommissionens direktiv 84/4/EØF, og et proteinindhold på ikke over 40 vægtprocent, beregnet på grundlag af tørstofindholdet ved anvendelse af den metode, der er indeholdt i bilag I, punkt 2, til Kommissionens direktiv 72/199/EØF.

(*) Taric-kode 1996: 2309 90 31 * 05

2309 90 41 * 25.«

2) Underpositionerne under pos. 2309 ændres således:

>TABELPOSITION>

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. juli 1994.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 26. februar 1996.

På Rådets vegne

S. AGNELLI

Formand

(1) EFT nr. C 4 af 9. 1. 1996, s. 2.

(2) EFT nr. L 256 af 7. 9. 1987, s. 1. Forordningen er senest ændret ved Kommissionens forordning (EF) nr. 3009/95 (EFT nr. L 319 af 30. 12. 1995, s. 1).